সামিউর রহমান
সামিউর রহমান (জন্ম: ৩ ডিসেম্বর, ১৯৫৩ - ১৯ এপ্রিল ২০২২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন সামি ডাকনামে পরিচিত সামিউর রহমান। ইউসুফ বাবু নামে পরিচিত ইউসুফ রহমান তার ভাই ছিলেন ও তারা একত্রে জাতীয় দলের নিয়মিত খেলোয়াড় হিসেবে অংশ নিতেন। ১৯৮০-এর দশকে বাংলাদেশের পক্ষে সুন্দর ক্রীড়াশৈলী প্রদর্শন করেছেন। নতুন বল হাতে বোলিং উদ্বোধনে নামতেন।